Med fastprisavtale betaler du samme pris pr. kilowattime (kWh) for en bestemt periode. Du velger selv hvor lang denne bindingstiden skal være.
Forbrukerrådet anbefaler ikke å ha fastpris på strøm lenger enn 12 måneder.
Fastpris på strøm kan i enkelte tilfeller lønne seg, men ofte vil denne strømavtalen bli dyrere i lengden enn en spotprisavtale.
Fastpris på strøm egner seg best for personer som ønsker en mer forutsigbar strømregning. Over tid vil du likevel måtte betale mer for en fastprisavtale enn for spotpris. I tillegg er det bindingstid på en fastprisavtale.